   
***ROMÂNIA***

***JUDEŢUL ALBA***

***COMUNA OCOLIȘ Avizat secretar general UAT,***

***PRIMAR***

Data: 22.04.2025

**PROIECT DE HOTĂRÂRE Nr. 25/22.04.2025**

*privind aprobarea Programului Anual al Achizițiilor Publice pentru anul 2025*

Consiliul local al comunei Ocoliș întrunit în sedinţa publică, ordinară în luna aprilie 2025,

Având în vedere:

- referatul întocmit de către compartimentul relatii cu publicul şi achiziţii publice din cadrul Primariei Ocoliș nr. ......../......................... și si referatul de aprobare a primarului comunei Ocoliș, în calitate de inițiator, înregistrat cu nr. ............/.......................;

- programul anual al achizițiilor publice al comunei Ocoliș, înregistrat cu nr. ......../...............................;

- prevederile art. 129 alin. (2), lit. b) şi alin. (4), lit. e), din Ordonanța de urgență nr. 57/2019 privind Codul Administrativ, cu modificările și completările ulterioare;

- prevederile art. 12 din Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;

- Ordinul A.N.A.P. nr. 281/2016 privind stabilirea formularelor standard ale Programului anual al achiziţiilor publice şi Programului anual al achiziţiilor sectoriale;

Luând act de avizul comisiilor de specialitate ................. ale Consiliului local Ocoliș;

În temeiul 139 alin. (1) și ale art. 196 alin. (1) lit. a) din Ordonanța de urgență nr. 57/2019 privind Codul Administrativ, cu modificările și completările ulterioare,

**HOTĂRĂȘTE:**

**Art. 1.** Se aprobă Programul Anual al Achizițiilor Publice pentru anul 2025, conform anexelor la prezenta hotărâre.

**Art. 2.** Programul Anual al Achizițiilor Publice pentru anul 2025, al Comunei Ocoliș, poate fi modificat sau completat ulterior, modificări/completări care se aprobă conform prevederilor legale. Introducerea modificărilor/completărilor în program este condiționată de identificarea surselor de finanțare.

**Art. 3.** Prezenta hotărâre poate fi contestată în condițiile potrivit prevederilor Legii nr. 544/2004, privind contenciosul administrativ.

**Art. 4.** Ducerea la îndeplinire a prezentei hotărâri se va încredința primarului comunei Ocoliș, domnul Jucan Alin Alexandru și compartimentelor contabilitate și relatii cu publicul-achiziții din cadrul aparatului de specialitate al primarului Comunei Ocoliș.

**Art. 5**. Prezenta hotărâre se comunică: Instituţiei Prefectului – Judeţul Alba, Primarului comunei Ocoliș, Compartimentului relatii cu publicul și achiziții publice din Primăria Ocoliș.

Ocoliș la 22.04.2025

INIȚIATOR – PRIMAR,

JUCAN ALIN ALEXANDRU

   
***JUDEŢUL ALBA***

***COMUNA OCOLIȘ***

***PRIMAR***

Nr. 1034/ 22.04.2025

**REFERAT DE APROBARE**

*la proiectul de hotărâre nr. 25/22.04.2025, privind aprobarea Programului Anual al Achizițiilor Publice pentru anul 2025*

În vederea respectării prevederilor HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/ acordului-cadru din Legea nr. 98/2016 privind achizițiile publice care prevede *„autoritatea contractantă are obligaţia de a elabora programul anual al achiziţiilor publice, ca instrument managerial utilizat pentru planificarea şi monitorizarea portofoliului de procese de achiziţie la nivel de autoritate contractantă, pentru planificarea resurselor necesare derulării proceselor şi pentru verificarea modului de îndeplinire a obiectivelor din strategia locală/regională/naţională de dezvoltare, acolo unde este aplicabil”;*

După aprobarea bugetului propriu, autoritatea contractantă are obligația de a-și actualiza programul achizițiilor publice în funcție de fondurile aprobate.

În considerarea prevederilor art. 129 alin. (2) lit. b) ale alin. (4) lit. e) precum şi ale art. 139 alin. (1) din Ordonanța de urgență nr. 57/2019 privind Codul Administrativ, cu modificările și completările ulterioare, propun spre aprobarea Consiliului local Ocoliș , Programul anual al achizițiilor publice pentru anul 2025, conform anexei la proiectul de hotărâre, program elaborat în colaborare cu funcționarii publici din aparatul de specialitate.

PRIMAR,

JUCAN ALIN ALEXANDRU